**Utlysning: Uprisen søker fem ungdommer til å sitte i nominasjonsjuryen**

*Går du på ungdomsskolen og ønsker en utfordring? Uprisen søker fem elever fra hele landet som skal nominere 5 bøker til Uprisen 2023.*

**Vi leter etter…**

Entusiastiske ungdommer med interesse for litteratur.

**Nominasjonsjuryens oppgave…**

**… er å lese alle anmeldelsene på uprisen.no grundig, og sammen nominere de 5 bøkene som har best sjanser til å vinne prisen.** Du skal ikke nominere dine favorittbøker, men de bøkene som du mener har truffet målgruppen og fått de beste argumentene av kritikerne på uprisen.no. Du skal altså ikke lese bøkene, men anmeldelsene. Det vil være ca. 1000 anmeldelser som skal leses og vurderes (ca. 400 sider).

De fem medlemmene av juryen leser og forbereder seg hjemme før de møtes til jurymøte i Oslo onsdag 20. januar 2023. Her vil du møte fire andre engasjerte og forberedte ungdommer. Møtet ledes av en fra Foreningen !les. Etter møtet filmer vi juryen som selv annonserer de fem nominerte bøkene. Deretter avslutter vi med middag.

Jurymøtet den 20. januar starter ca. kl. 10 og vi avslutter senest kl. 18.

Jurymedlemmene får en bokgave og en attest. Alle reiseutgifter blir dekket.

Vi oppfordrer gutter til å søke.

**Viktige datoer:**15. november: søknadsfrist  
15. desember: Frist for å legge inn anmeldelser på uprisen.no. Anmeldelsene sendes nominasjonsjuryen i løpet av noen dager.  
20. januar: Nominasjonsjurymøte i Oslo

**Søknaden består av tre deler:**

1. **Skriv litt om deg selv, hvorfor du er engasjert og hva du kan bidra med.**

Hvorfor skal DU sitte i nominasjonsjuryen. Hvordan dere skal finne frem til de beste bøkene basert på anmeldelsene.

Litt om deg selv: Hvor bor du? Hvorfor vil du gjøre en god jobb? Vil du kunne samarbeide godt med de andre i nominasjonsjuryen?

1. **Oppgave: Vurder tre anmeldelser**

Vedlagt ligger tre anmeldelser. Hvilken bok mener du bør nomineres og gå videre til neste runde? Skriv litt om hvorfor. Dette er din sjanse til å vise at du kan vurdere en bok ut fra anmeldelsene.

1. **Bekreftelse fra foreldre/foresatte og skole**

Fyll ut, og signer vedlagte skjema.

**Vær oppmerksom på at…**

Uprisen har offentlig interesse og nominasjonene vil få medieoppmerksomhet. Navn og bilde på jurymedlemmene vil bli publisert på våre hjemmesider og på facebook.

Jurymedlemmene må selv komme seg til Oslo S hvor de blir møtt av Foreningen !les. Alle reiseutgifter vil bli dekket.

**Nominasjonsjury Uprisen 2023**

Søknad sendes på e-post til [eira@foreningenles.no](mailto:eira@foreningenles.no)

Søknadsfrist: **15. november 2022**

**Har du spørsmål?** Kontakt Eira Kluge i Foreningen !les: [eira@foreningenles.no](mailto:eira@foreningenles.no) eller 917 99 180

**Del 1**

|  |
| --- |
| **Søkers navn:** |
| **Postadresse:** |
| **Skole og klassetrinn:** |
| **E-postadresse:** |
| **Telefonnummer:** |
| **Fødselsdato:** |

|  |
| --- |
| **Skriv kort om deg selv, hvorfor du ønsker å sitte i nominasjonsjuryen og hva som er viktig for juryen å tenke på når de skal velge ut de fem bøkene:** |

**Del 2**

|  |
| --- |
| **Vedlagt ligger tre anmeldelser. Hvilken bok mener du bør nomineres? Husk å begrunne meningen din! (Bruk gjerne et eget ark)** |

**Del 3**

|  |
| --- |
| **Bekreftelse fra foreldre/foresatte: Jeg bekrefter at \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ får reise til Oslo for å delta på nominasjonsmøte til Uprisen.**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Sted, dato og signatur** |

|  |
| --- |
| **Bekreftelse fra kontaktlærer/skole:**  **Jeg bekrefter at \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ får fri fra skolen for å delta på nominasjonsmøte til Uprisen.**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Sted, dato og signatur** |

Bekreftelsen skannes og sendes digitalt sammen med resten av søknaden.

***Uprisen har offentlig interesse og nominasjonene vil få medieoppmerksomhet. Navn og bilde på jurymedlemmene vil bli publisert på våre hjemmesider og på facebook.***

***Jurymedlemmene må selv komme seg til Oslo S hvor de blir møtt av Foreningen !les. Alle reiseutgifter vil bli dekket. Eventuelt følge må avtales med Foreningen !les.***

***Vedlegg: tre anmeldelser fra uprisen.no***

## Er boka verdt å lese?

Om diktsamlingen *Alt jeg ville* si av Silje Gundersen

Jeg synes det var en veldig bra bok! Men boka var ikke helt som alle andre bøker, fordi det var på en måte små sitat på hver side, og de handlet for det meste om samme tema på en måte..

Jeg synes det var en veldig fin bok som jeg likte veldig godt! For meg var den lett å kjenne seg igjen i, og derfor var det vanskelig å legge den i fra seg. Boka kom veldig tett innpå meg fordi jeg kjente meg så godt igjen i den. Den er unik i forhold til andre bøker jeg har sett.

Den fikk meg til å se på ting på nye måter. Jeg tror nesten alle kommer til å oppleve det som står i boka en gang. Jeg ble veldig oppslukt i boka når jeg leste den. Det var lite tekst, lett og lese, ordbruken passet til temaet og tror nok alle på min alder (13) forstår hva det står. Det var ikke noen ord jeg ikke forsto og det var ikke noe banning.

Boka handler om kjærlighet og kjærlighetssorg, og jeg tror forfatteren skrev den for å si alt hun ville skulle blitt sagt. Det er mange av sitatene der du får nye syn på ting, noe jeg tror er fint. Den får en ungdom til å få et innblikk i det voksene kjærlighets livet, og du tenker på det på mange forskjellige måter. Jeg likte best at den fikk meg til å tenke på forskjellige personer, det var ikke noe jeg ikke likte med boka. Jeg synes definitivt at folk burde lese den, og jeg synes den burde bli nominert til Uprisen!

## Klarte ikke å legge fra meg

Om grøsseren *Den sorte bruden* av Anna Elvedal

"Den sorte bruden" er skrevet av Anne Elvedal. Sjangeren til denne boka er paranormal grøsser. Hovedpersonen i boka er en jente som heter Helene. En dag så forsvinner fostersøsteren til Helene sporløst på vei hjem fra butikken. Helene prøver å finne henne ved å etterforske selv siden politiet hadde gitt opp håpet om å finne henne. Hun finner ut at fostersøsteren May-Liss hadde prøvd ut et åndebrett kvelden før hun forsvant. Hun mener at det kan ha noe med forsvinningen å gjøre. Denne boken er bok nr.2 i trilogien "Dødens spill".

Jeg liker bøker som starter med noe spennende med en gang. For da blir man mer nysgjerrig på å lese mer av sånne bøker for å finne ut hva som kommer til å skje med hovedpersonene til slutt. Jeg synes at spenningskurven i denne boka her gikk veldig opp for hvert kapittel man leste, fordi det alltid skjedde noe i hvert eneste kapittel man leste. Noen ganger ble man overrasket over hva som skjedde i boka fordi man f.eks ikke trodde at den personen kunne ha gjort det eller noe sånt.

Jeg følte at denne boka her var veldig lett å leve seg inn i fordi hver gang jeg leste så fikk jeg bilder oppi hjernen av hvordan stedet eller hovedpersonene så ut. Noen ganger når jeg leste boka så dukka det plutselig opp spørsmål i hodet mitt om hvordan ting skjer og hvorfor ting skjer. Jeg mener at karakterene var perfekte for denne type bok. Handlingen var helt perfekt fordi da får man se hvordan ungdom tenker når de har så mange ting som skjer i livet deres. Jeg synes at boken var veldig trist på slutten fordi det var ting som jeg ikke forventa skulle skje.

Jeg synes at dette her er en perfekt bok for folk som liker å lese spenningsbøker og bøker som har grøsser som sjanger. Når jeg først så boka trodde jeg at dette kommer til å være en bok som jeg ikke kommer til å like på grunn av boka så veldig tjukk ut, men når jeg først begynte å lese boka og satte meg inni boka så syntes jeg at det var en spennende bok. Boka hadde veldig mye spenning og man klarte noen ganger ikke å legge fra seg boka, man ville alltid lese et kapittel til også begynte man å lese mer og mer. Ingen andre bøker enn denne boka her fikk meg til å leve meg inn i boka. Så jeg velger derfor å gi denne boka terningkast 6.

## Storfornøyd

Om fotballboka *Kampfikseren* av Michael Stilson

Boken jeg har lest heter "Kampfikseren" skrevet av forfatter Michael Stilson. "Kampfikseren" er en actionfylt ungdomsroman som handler om livet til en ung fotballproff. Fredrik lever proffdrømmen i Tyskland fra å spille for Mjøndalen og Rosenborg i Norge. Den første sesongen var nesten ferdig, og det gjenstår bare to kamper igjen for at fremtiden til Fredrik skulle bli noe stort. Men Fredrik hadde en uoffisiell agent som han ikke hadde fortalt til noen om. Agenten Marko var ikke en sånn agent som andre agenter. Marko presset Fredrik til å gjøre noe han ikke ville helt selv, å fikse kamper, men Fredrik fortsatte. Han tenkte at det bare var noen innkast og frispark, men i lengden ble det bare mer og mer, og drøyere og drøyere. Etter vært måtte han ta et valg som skulle stå imellom fremtiden eller laget. Dette er den tredje boken i trilogien om fotballproffen Fredrik Markussen.

Boken har en litt rolig start med et veldig godt utgangspunkt videre. Når man starter å lese føles det ut som at man har gått glipp av mye. Det første jeg tenkte da var at her har det skjedd noe og det kommer til å skje mye mer. Spenningen begynner å bygge seg opp etter Fredrik skulle fikse den første kampen i boken. Etter det var det flere spenningskurver i boka. Boka bygger spenningen opp når Fredrik er i et dilemma. Høydepunktet i spenningskurven var da Fredrik ikke hadde holdt sin del av avtalen med Marko. Marko og hans menn brøt seg inn i leiligheten og truet Fredrik helt til moren og kjæresten til Fredrik kom.

En veldig positiv del med boken var at det ikke var så forutsigbar som man kunne trodd. Det var gode skildringer av karakterene i boka så man skjønte hvem de var og hva de ville. Temaet i boka var realistisk og noe som faktisk skjer i idrettsverdenen. Hvis jeg skulle trekke boken på noe var det at på slutten av boken under siste kampen var det litt for mye forklaring om konsekvenser og følelser. Det trakk mye ned på hva som egentlig skulle vært en spenningskurve. Språket som blir brukt i boka var litt som et barn som man tolket som en voksen. Dette språket passet spesielt bra til denne boka. Selv syntes jeg boken var lett å lese og forstå.

Boka handler jo om en ung fotballproff i Tyskland med et enormt press rundt seg. Forfatteren tar opp et tema med å fikse kamper. Dette er noe som ikke blir mye snakk om i mediene, men som skjer hele tiden i idrettsverden. Boka viser hvordan Fredrik håndterer situasjonen i sine egne hender. Det jeg liker best med boka er at det ikke er så mye vekt på fotballen som man skulle trodd av forsiden på boken. Jeg gir boken "Kampfikseren" terningkast 6!